**AVALDUS VALGEVENE RAHVA VABADUSPÜÜDLUSTE TOETUSEKS**

MTÜ Polis traditsioonilisest suveseminarist osavõtjad toetavad Valgevene rahva püüdlusi ise oma elu korraldada, peavad olukorrast väljapääsuks väga tähtsaks ausaid ning läbipaistvaid valimisi ning demokraatliku õigusriigi ülesehitamist ning toimivat kodanikuühikonda.

Ühineme OSCE 19.08.2020 seisukohaga (OSCE/ODIHR alarmed by increasing threats to human rights in Belarus following presidential election WARSAW 19 August 2020) ning Riigikogu 25.08.2020. aasta avaldusega Valgevene demokraatia toetuseks.

Eriti tähtsaks peame Riigikogu avalduse põhimõtet, mille kohaselt: „Riigikogu mõistab hukka igasuguse jõu kasutamise rahumeelsete meeleavaldajate suhtes ja kutsub Valgevene võime üles viivitamatult vabastama kõiki poliitilistel põhjustel kinnipeetuid. Riigikogu kutsub üles korraldama esimesel võimalusel vabad, õiglased ja demokraatlikud presidendivalimised Euroopa Julgeoleku- ja Koostööorganisatsiooni (OSCE) ning teiste rahvusvaheliste organisatsioonide järelevalve all. Riigikogu kutsub ÜRO liikmesriike ja nende parlamente üles toetama Valgevene suveräänsust ja territoriaalset terviklikkust ning mõistma hukka kõik katsed sekkuda Valgevene rahva õigusesse vabadele ja demokraatlikele valimistele.“.

Oleme seisukohal, et Eesti ajalooline kogemus, sh veretu vabanemine totalitaarsest võimust koos vaba ühiskonna ülesehitamisega, on üheks heaks näiteks rahva tahte arvestamisega. Kutsume Eesti riigi ning kohaliku omavalitsuse, õppeasutuste, kodanikuühenduste ja teiste institutsioonide esindajaid ning üksikisikuid avaldama oma toetust Valgevene rahva vabaduspüüdlustele ning selle vägivallata võimaldamisele.

Suveseminaril osalejad,

Viimsi vald

26.08.2020

Täpsem teave:

Heiki Hepner, heiki.hepner@riigikogu.ee; 5027325

Sulev Lääne, sulev.laane@gmail.com; 5017282

Jan Trei, jan.trei@elvl.ee; 5168806

Raivo Vare, raivo.vare@neti.ee; 5030900